section_heading: Karakteristike
paragraph_text: Oklop LOV T2 vozila napravljen je od zavarenih ploča pancirnog čelika. Kombinacijom debljina i nagiba ploča dobiva se puna zaštita od vatre automatskog streljačkog oružja kalibra 7,62x51 milimetar (NATO standardni metak) s udaljenosti od 30 metara, te od krhotina topničkih granata koje eksplodiraju na udaljenosti 40 metara. Predni dio vozila napravljen je od vrlo malog broja ploha, što pokazuje vrlo dobru konstrukciju vozila. Ploče pancirnog čelika debljine su između 6 i 9 milimetara. razinu oklopne zaštite moguće je povećati postavljanje pasivnog oklopa od keramičkih pločica.